A4-0182/99

Ψήφισμα σχετικά με την ανακοίνωση της Επιτροπής για τον εκσυγχρονισμό της οργάνωσης της εργασίας - μια θετική προσέγγιση στην αλλαγή (COM(98)0592 - C4-0029/99)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(98)0592 - C4-0029/99),

- έχοντας υπόψη την οδηγία 97/81/ΕΚ σχετικά με τη συμφωνία πλαίσιο των ευρωπαίων κοινωνικών εταίρων για τη μερική απασχόληση που έχει συναφθεί μεταξύ UNICE, CEEP και ΕΚΤ ((ΕΕ L 14 της 20.1.1998, σελ. 9.)),

- έχοντας υπόψη την οδηγία 93/104/ΕΟΚ σχετικά με ορισμένες πτυχές της διοργάνωσης του χρόνου εργασίας ((ΕΕ L 307 της 13.12.1993, σελ. 18.)) καθώς και τη γνωμοδότησή του της 14ης Απριλίου 1999 για την πρόταση οδηγίας του Συμβουλίου που τροποποιεί την οδηγία 93/104/ΕΚ για ορισμένες πτυχές της οργάνωσης του χρόνου εργασίας στους τομείς και δραστηριότητες που εξαιρούνται από την προαναφερόμενη οδηγία (COM(98)0662 - C4-0715/98 - 98/0318(SYN)) ((ΣΠ της ημερομηνίας αυτής, Μέρος ΙΙ, σημείο 29α))),

- έχοντας υπόψη τη γνωμοδότησή του της 14ης Απριλίου 1999 για την πρόταση οδηγίας του Συμβουλίου σχετικά με τον καθορισμό γενικού πλαισίου για την πληροφόρηση και ακρόαση των εργαζομένων στην Ευρωπαϊκή Κοινότητα (COM(98)0612 - C4-0706/98 - 98/0315(SYN)) ((ΣΠ της ημερομηνίας αυτής, Μέρος ΙΙ, σημείο 28)),

- επισημαίνοντας το ψήφισμά του της 18ης Σεπτεμβρίου 1996 σχετικά με τη μείωση και τη νέα διαμόρφωση του χρόνου εργασίας ((ΕΕ C 320 της 28.10.1996, σελ. 97.)),

- επισημαίνοντας το ψήφισμά του της 11ης Μαρτίου 1997 σχετικά με το Πράσινο Βιβλίο της Επιτροπής με θέμα: «Η ζωή και εργασία στην κοινωνία των πληροφοριών: πρώτα ο άνθρωπος» ((ΕΕ C 115 της 14.4.1997, σελ. 36.)),

- επισημαίνοντας το ψήφισμά του της 16ης Δεκεμβρίου 1997 σχετικά με το Πράσινο Βιβλίο της Επιτροπής με θέμα : «Σύμπραξη για μια οργάνωση της εργασίας» (COM(97)0128 - C4-0187/97) ((ΕΕ C 14 της 19.1.1998, σελ. 34.)),

- επισημαίνοντας το ψήφισμά του της 15ης Ιανουαρίου 1998 σχετικά με την έκθεση της Επιτροπής για το PEPPER II - Προώθηση της συμμετοχής των εργαζομένων στα κέρδη και τα αποτελέσματα των επιχειρήσεων (συμπεριλαμβανομένης της συμμετοχής στο μετοχικό κεφάλαιο) στα κράτη μέλη - 1996 (COM(96)0697 - C4-0019/97) ((ΕΕ C 34 της 2.2.1998, σελ. 151.)),

- έχοντας υπόψη την απόφαση της 18ης Νοεμβρίου 1998 σχετικά με την ανακοίνωση της Επιτροπής για το κοινωνικοπολιτικό πρόγραμμα δράσης 1998-2000 (COM(98)0259 - C4-0343/98) ((ΕΕ C 379 της 7.12.1998, σελ. 87)),

- έχοντας μεταβιβάσει την αρμοδιότητα απόφασης, σύμφωνα με το άρθρο 52 του Κανονισμού, στην Επιτροπή Απασχόλησης και Κοινωνικών Υποθέσεων,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τη γνωμοδότηση της Επιτροπής για τα Δικαιώματα της Γυναίκας (A4-0182/99),

Α. εκτιμώντας ότι ο εκσυγχρονισμός της οργάνωσης της εργασίας μπορεί να συμβάλει στη δημιουργία νέων θέσεων απασχόλησης, ότι η ευρωπαϊκή στρατηγική για την απασχόληση πρέπει να λαμβάνει υπόψη την ανάγκη εκσυγχρονισμού της οργάνωσης της εργασίας και ότι ο εκσυγχρονισμός πρέπει να εφαρμοστεί με στόχο τη διασφάλιση των δικαιωμάτων των εργαζομένων και την αύξηση ή τη διατήρηση του επιπέδου της απασχόλησης,

Β. εκτιμώντας ότι η διάδοση των νέων τεχνολογιών και οι μεταβαλλόμενες συνθήκες της αγοράς απαιτούν τον εκσυγχρονισμό της οργάνωσης της εργασίας, για να αντιμετωπιστεί ο διεθνής ανταγωνισμός,

Γ. εκτιμώντας ότι η αναδιάρθρωση της οργάνωσης της εργασίας αφορά όλες τις θέσεις εργασίας τόσο στον δημόσιο όσο και τον ιδιωτικό τομέα,

Δ. εκτιμώντας ότι ο εκσυγχρονισμός της οργάνωσης της εργασίας δεν μπορεί να εντάσσεται αποκλειστικά στην προοπτική του ανταγωνισμού και ότι ο αυξανόμενος ανταγωνισμός θα πρέπει να οδηγεί σε αύξηση της απασχόλησης και σε καλύτερη κοινωνική προστασία,

Ε. εκτιμώντας ότι επειδή στην πλειοψηφία των περιπτώσεων οι εθνικές ρυθμίσεις για την απασχόληση και την κοινωνική προστασία βασίζονται στο γενικό κριτήριο των εργασιακών σχέσεων πλήρους απασχόλησης και αορίστου χρόνου, οι εργαζόμενοι των ονομαζόμενων άτυπων σχέσεων αποτελούν θύματα διάκρισης όσον αφορά τις συνθήκες εργασίας και την κοινωνική πρόνοια,

ΣΤ. εκτιμώντας ότι η ευελιξία και η διαφοροποίηση των συμβατικών σχέσεων έχουν ως αποτέλεσμα να μειώνονται συνεχώς οι συμβάσεις πλήρους απασχόλησης και αορίστου χρόνου, ότι μια παρόμοια τάση υποσκάπτει ενδεχομένως την κοινωνική προστασία και ότι συνεπώς επιδοκιμάζεται το γεγονός ότι οι κοινωνικοί εταίροι διαπιστώνουν στη συμφωνία για την απασχόληση περιορισμένου χρόνου ότι τα συμβόλαια αορίστου χρόνου αποτελούν την τυπική μορφή πρόσληψης και συμβάλλουν στην αύξηση τόσο της ποιότητας ζωής των εργαζομένων, όσο και των επιδόσεών τους,

Ζ. εκτιμώντας ότι τα σχήματα που προκύπτουν από την ευέλικτη και σφαιρική οργάνωση του χρόνου εργασίας πρέπει να προσαρμόζονται στα ισχύοντα συστήματα προστασίας της υγείας και της ασφάλειας των εργαζομένων,

Η. εκτιμώντας ότι ο σταδιακός διαχωρισμός του ωραρίου εργασίας από την κοινωνική και οικογενειακή ζωή εγκυμονεί σοβαρούς κοινωνικούς κινδύνους για την οργάνωση της ιδιωτικής ζωής και ότι συνεπώς οι εργαζόμενοι θα πρέπει να μπορούν να συμβάλουν μέσω των οργανώσεών τους στη διαμόρφωση του ωραρίου εργασίας,

Θ. εκτιμώντας ότι οι κοινωνικοί εταίροι πρέπει να διαδραματίζουν σημαντικό ρόλο στον εκσυγχρονισμό της οργάνωσης της εργασίας, αν και δυστυχώς η αποκτηθείσα εμπειρία αποδεικνύει ότι δεν έχει γίνει πλήρης εκμετάλλευση των δυνατοτήτων αυτών,

Ι. εκτιμώντας ότι τα κράτη μέλη και η Επιτροπή θα έπρεπε να προωθούν και να πλαισιώνουν ενεργητικότερα τις διαπραγματεύσεις μεταξύ των κοινωνικών εταίρων,

ΙΑ. εκτιμώντας ότι δεν μπορεί σε καμία περίπτωση να αποκλείεται από τις νομοθετικές διαδικασίες,

ΙΒ. εκτιμώντας ότι, ανεξαρτήτως των διαπραγματεύσεων μεταξύ των κοινωνικών εταίρων, η Ευρωπαϊκή Ένωση έχει ευθύνες για τη βελτίωση των συνθηκών εργασίας και διαβίωσης, κυρίως όσον αφορά την κατάρτιση, την υγεία και την ασφάλεια των εργαζομένων, την εργασιακή νομοθεσία και την ισότητα των ευκαιριών,

1. επιδοκιμάζει την πρωτοβουλία της Επιτροπής, όπως αναφέρεται στην ανακοίνωσή της, με την οποία καλούνται οι κοινωνικοί εταίροι να ταχθούν ως κινητήρια δύναμη υπέρ του εκσυγχρονισμού της οργάνωσης της εργασίας[semigr ] καλεί για το σκοπό αυτό τους κοινωνικούς εταίρους να θεσπίσουν κοινούς στόχους και να συμφωνήσουν για ένα κοινό σχέδιο δράσης[semigr ]

2. εκφράζει ωστόσο τη λύπη του για το γεγονός ότι η ανακοίνωση της Επιτροπής δεν σημειώνει ιδιαίτερη πρόοδο σε σχέση με το Πράσινο Βιβλίο σε ό,τι αφορά τη νέα οργάνωση εργασίας, κυρίως επειδή στην ανακοίνωση

- δεν αναφέρονται παραδείγματα για τις νέες νομοθετικές προτάσεις στον κοινωνικό τομέα[semigr ] το γεγονός ότι οι κοινωνικοί εταίροι φέρουν σημαντική ευθύνη για την εξέλιξη μέσω των διαπραγματεύσεων δεν καταργεί αυτομάτως την ανάγκη ύπαρξης σχετικής νομοθεσίας[semigr ]

- δεν υποβάλλονται συγκεκριμένες προτάσεις για τους τομείς προώθησης των διαπραγματεύσεων μεταξύ των κοινωνικών εταίρων[semigr ]

- δεν αναφέρονται παραδείγματα για το πώς θα επιτευχθεί συγκεκριμένη ισορροπία μεταξύ της ελαστικότητας και της κοινωνικής προστασίας[semigr ]

- δεν λαμβάνεται δεόντως υπόψη το προαναφερθέν ψήφισμά του της 16ης Δεκεμβρίου 1997[semigr ]

- δεν υπάρχει οποιαδήποτε αναφορά στις κοινωνικές επιπτώσεις του εκσυγχρονισμού της οργάνωσης της εργασίας[semigr ]

3. θεωρεί ότι ένας συνδυασμός συμφωνιών μεταξύ των κοινωνικών εταίρων και νομοθετικών μέτρων καθίσταται απαραίτητος για τον εκσυγχρονισμό της οργάνωσης της εργασίας, και υπενθυμίζει συνεπώς στην Επιτροπή ότι οι νομοθετικές πρωτοβουλίες που θα ληφθούν θα πρέπει να αφορούν τη διασφάλιση της κοινωνικής διάστασης και τη συνέχιση αλλά και την εφαρμογή συμφωνιών μεταξύ των κοινωνικών εταίρων[semigr ]

4. καλεί συνεπώς την Επιτροπή να υποβάλει το συντομότερο δυνατό συνεπή στρατηγική για το διαχωρισμό των τομέων όπου η Επιτροπή θα πρέπει να προωθήσει τις συμφωνίες μεταξύ των κοινωνικών εταίρων, και των τομέων όπου η Επιτροπή θα πρέπει να συγκεκριμενοποιήσει τα προς υλοποίηση απαραίτητα νομοθετικά μέτρα[semigr ]

5. θεωρεί ότι η αναθεώρηση των διαρθρωτικών ταμείων θα πρέπει να συμβάλει περισσότερο στην προώθηση της εξέλιξης νέων τομέων ανάπτυξης παρά στη διατήρηση των παλαιών διαρθρώσεων[semigr ] καλεί για το σκοπό αυτό την Επιτροπή, στο πλαίσιο της αναθεώρησης των διαρθρωτικών ταμείων, να λάβει ιδιαίτερα υπόψη την ανάγκη ενίσχυσης της δια βίου μάθησης και εκσυγχρονισμού της οργάνωσης της εργασίας[semigr ]

6. καλεί την Ευρωπαϊκή Επιτροπή -κατά την προετοιμασία των κατευθυντήριων γραμμών 2000- να αξιολογήσει σε βάθος την εφαρμογή της οδηγίας 93/104/ΕΚ, και ειδικότερα το άρθρο 5 (εβδομαδιαία ανάπαυση), το άρθρο 6 (μέγιστο εβδομαδιαίο ωράριο εργασίας), το άρθρο 16 (περίοδοι αναφοράς), το άρθρο 17 (εξαιρέσεις), το άρθρο 18α. (ελαστικοποίηση των διατάξεων του άρθρου 6)[semigr ] καλεί την Ευρωπαϊκή Επιτροπή, βάσει της αξιολόγησης αυτής, να συμβουλευθεί τους κοινωνικούς εταίρους σχετικά με πιθανή αναθεώρηση της σχετικής οδηγίας μεταξύ άλλων στον τομέα της μείωσης του εβδομαδιαίου χρόνου εργασίας σε εβδομάδα εργασίας κατ' ανώτατο όριο 44 ωρών (συμπεριλαμβανομένων των υπερωριών)[semigr ]

7. καλεί την Επιτροπή να συμβουλευθεί τους κοινωνικούς εταίρους σχετικά με τη δυνατότητα να διαπραγματευθούν ευρωπαϊκή οδηγία ή συλλογική σύμβαση εργασίας σχετικά με την εφαρμογή και το δικαίωμα διακοπής της σταδιοδρομίας και εάν είναι αναγκαίο μάλιστα να καταθέσει η ίδια τις απαραίτητες προτάσεις[semigr ]

8. καλεί επειγόντως την Επιτροπή να υποβάλει προτάσεις με σκοπό τη διασφάλιση της κοινωνικής προστασίας των εργαζομένων υπό καθεστώς άτυπης απασχόλησης, συμπεριλαμβανομένης της τηλεεργασίας και της κατ' οίκον εργασίας, ώστε να εξασφαλίζεται η αποφυγή διακρίσεων κατά των εργαζομένων σε όλες τις μορφές εργασιακών σχέσεων[semigr ]

9. συνιστά στα κράτη μέλη να κυρώσουν τη σύμβαση αριθ. 175 της ΔΟΕ[semigr ]

10. υπενθυμίζει στην Επιτροπή το αίτημά του σχετικά με την εκπόνηση εμπεριστατωμένης μελέτης για τις συνέπειες της μείωσης του χρόνου εργασίας, αίτημα στο οποίο η Επιτροπή δεν έδωσε ποτέ συνέχεια καθώς και ότι πρέπει να δοθεί ιδιαίτερη προσοχή στις εθνικές εμπειρίες στον τόσο σημαντικό αυτό τομέα της οργάνωσης της εργασίας[semigr ]

11. ζητεί από την Επιτροπή να μελετήσει τον αντίκτυπο του εκσυγχρονισμού της οργάνωσης της εργασίας στη ζωή και τις οικογενειακές σχέσεις και να υποβάλει προτάσεις για τη λήψη μέτρων τα οποία θα επιτρέπουν τόσο στους άνδρες όσο και στις γυναίκες το συνδυασμό της εργασιακής ζωής με την οικογενειακή[semigr ]

12. ζητεί από την Επιτροπή να υποβάλει επειγόντως συγκεκριμένες προτάσεις για την ώθηση των διαπραγματεύσεων μεταξύ των κοινωνικών εταίρων, δημιουργώντας τις κατάλληλες συνθήκες ώστε στο επίπεδο αυτό να αξιοποιηθεί η οργάνωση της εργασίας, και συγκεκριμένα μέσω της σύμπραξης ανά κλάδους ή τομείς[semigr ]

13. καλεί την Επιτροπή να υποβάλει προτάσεις στο νομοθετικό τομέα, στον τομέα της κοινωνικής ασφάλισης και της φορολογίας που αποβλέπουν στην προώθηση της συνεχούς επιμόρφωσης[semigr ] καλεί τα κράτη μέλη και τους κοινωνικούς εταίρους να εξετάσουν μέτρα που θα αποσκοπούν στην ενθάρρυνση των γυναικών ως προς τη συμμετοχή τους στην αρχική και συνεχή κατάρτιση[semigr ]

14. ελπίζει ότι η ανακοίνωση σχετικά με την τηλεεργασία, που έχει αναγγείλει η Επιτροπή, θα επιτρέψει στους κοινωνικούς εταίρους να αρχίσουν αμέσως τις διαπραγματεύσεις[semigr ]

15. χαιρετίζει την πρόταση της Επιτροπής σχετικά με την πληροφόρηση και τη διαβούλευση των εργαζομένων σε εθνικό επίπεδο και ζητεί από τη Γερμανική Προεδρία να καταβάλει προσπάθειες προκειμένου να σημειωθεί πρόοδος στον τομέα αυτό, τόσο σε εθνικό επίπεδο όσο και σε κοινοτικό και διεθνές επίπεδο[semigr ]

16. εκφράζει τη λύπη του για το γεγονός ότι τα κράτη μέλη δεν ακολούθησαν επαρκώς τη σύσταση του 1992 σχετικά με τη συμμετοχή των μισθωτών στα αποτελέσματα των επιχειρήσεων και υπενθυμίζει στην Επιτροπή, τα κράτη μέλη και τους κοινωνικούς εταίρους τα αιτήματά του που περιλαμβάνονται στο προαναφερθέν ψήφισμά του της 15ης Φεβρουαρίου 1998[semigr ]

17. σημειώνει την αναφορά στην ανάγκη να συνεχιστεί, κατά τη διάρκεια της διαδικασίας εκσυγχρονισμού της οργάνωσης της εργασίας, η προώθηση της ίσης μεταχείρισης και της ισότητας των ευκαιριών εναντίον κάθε διάκρισης που βασίζεται στο φύλο και ελπίζει ότι η Επιτροπή δεν θα παραλείψει να είναι συνεπής όσον αφορά το θέμα αυτό[semigr ]

18. ζητεί από την Επιτροπή να κάνει ευρεία χρήση του άρθρου 6α (μελλοντικού άρθρου 13) της Συνθήκης ΕΚ για την καταπολέμηση των διακρίσεων στον τομέα της απασχόλησης και των συνεπειών της οργάνωσης της εργασίας όσον αφορά τους αναπήρους, τους μετανάστες και τις εθνικές μειονότητες[semigr ]

19. επαναλαμβάνει το αίτημά του να μελετηθούν τα πλεονεκτήματα που απορρέουν από την ευαισθητοποίηση των εργοδοτών ως προς τα έξοδα που μπορεί να προκύψουν από την υποβάθμιση του περιβάλλοντος της εργασίας, προκειμένου να καταστούν αισθητά τα πλεονεκτήματα της βελτίωσης του τομέα αυτού, ιδιαίτερα με τη μείωση των απουσιών για λόγους υγείας και με την ποιοτική βελτίωση της εργασίας[semigr ] τονίζει ότι οι βελτιώσεις στο περιβάλλον εργασίας θα ευνοήσουν τόσο τους εργοδότες όσο και τους εργαζόμενους[semigr ]

20. επισημαίνει ότι σε νέους οργανισμούς εργασίας και σε καινούριες επιχειρήσεις χρησιμοποιούνται όλο και συχνότερα ανεξάρτητες ομάδες εργατικού δυναμικού[semigr ] καλεί τα κράτη μέλη να συμπεριλάβουν αυτή τη μορφή απασχόλησης στην ανάπτυξη των νέων τύπων κοινωνικής ασφάλισης[semigr ]

21. καλεί την Κοινότητα και τα κράτη μέλη να συμβάλουν εντατικότερα στην προώθηση της διεύρυνσης της δια βίου μάθησης και να δώσουν παράλληλα προτεραιότητα στις ομάδες που δεν καλύπτονται επαρκώς από τα μέτρα επαγγελματικής κατάρτισης[semigr ]

22. θεωρεί ότι οι δυνατότητες αντιμετώπισης των αλλαγών στις στρατηγικές της βιομηχανικής πολιτικής σε ευρωπαϊκό επίπεδο θα πρέπει να εξεταστούν ταυτόχρονα με τον εκσυγχρονισμό της οργάνωσης της εργασίας, δεδομένου ότι και οι δύο αυτές πτυχές συνδέονται σημαντικά μεταξύ τους[semigr ]

23. σημειώνει ότι, σύμφωνα με την Ομάδα της Μαδρίτης όπως αναφέρεται στην ανακοίνωση της Επιτροπής, οι συλλογικές συμβάσεις κερδίζουν όλο και περισσότερο έδαφος ως πρότυπα για τη δημιουργία ισορροπίας μεταξύ των διαφόρων συμφερόντων στον εργασιακό τομέα και ότι οι συλλογικές διαπραγματεύσεις εμφανίζουν μια εκπληκτική δυναμική παρά τις αλλαγές που υφίστανται[semigr ]

24. διαπιστώνει ότι, σύμφωνα με την ομάδα υψηλού επιπέδου όπως αναφέρεται στην ανακοίνωση της Επιτροπής, καλό θα ήταν να συσταθεί παρατηρητήριο ως συμπλήρωμα του τομεακού κοινωνικού διαλόγου, καθήκον του οποίου θα είναι να προωθεί την ανάπτυξη στρατηγικών βιομηχανικής πολιτικής[semigr ]

25. καλεί τους κοινωνικούς εταίρους να προωθήσουν και εφαρμόσουν την ενσωμάτωση της διάστασης της ισότητας των φύλων (mainstreaming) σ' όλες τις σχετικές πολιτικές και να αναπτύξουν κατάλληλους μηχανισμούς για το σκοπό αυτό[semigr ] τους προτρέπει να αυξήσουν την παρουσία των γυναικών στις υπηρεσίες τους ούτως ώστε να επιτευχθεί μεγαλύτερη ισορροπία γυναικών και ανδρών στις διεργασίες λήψης αποφάσεων[semigr ]

26. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή καθώς και τους ευρωπαίους κοινωνικούς εταίρους.